
	Comisia pentru buget, finanţe şi bănci

	
	Bucureşti,        

Nr. 22/586/21.12.2011


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea Legii nr.571 din 22 decembrie 2003(Codul fiscal),  cu care comisia noastră a fost sesizată în fond cu adresa Biroului Permanent nr.PL.x 748 din  5 decembrie 2011.
	PREŞEDINTE,

Maria Eugenia Barna

	Comisia pentru buget, finanţe şi bănci
	
	Bucureşti,    

Nr. 22/586/21.12.2011


RAPORT 
asupra proiectului de Lege pentru modificarea şi completarea Legii nr.571 din 22 decembrie 2003(Codul fiscal)
Cu adresa nr. Plx 749 din 5 decembrie 2011, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege  pentru modificarea şi completarea Legii nr.571 din 22 decembrie 2003(Codul fiscal).
Prezentul proiect de Lege are ca obiect de reglementare scutirea de la plata impozitului de 1% calculat la valoarea masei succesorale, datorat de moştenitorii care, din motive independente de voinţa lor, nu au finalizat în termen de 2 ani procedura succesorală.
La întocmirea raportului s-a avut în vedere avizul Consiliului legislativ.
Proiectul de lege a fost adoptat de Senat în şedinţa din 28 noiembrie 2011 în condiţiile articolului 75 alineatul (2) teza a III-a din Constituţia României, republicată.

Guvernul nu susţine adoptarea acestei iniţiative legislative.
Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor .

În raport de obiectul şi conţinutul său, proiectul de lege face parte din categoria legilor ordinare.
La lucrările comisiei şi-au înregistrat prezenţa un număr de 21 deputaţi, din totalul de 33 de membri ai comisiei.
Raportul comisiei a fost adoptat cu majoritatea membrilor prezenţi la dezbatere. 

În urma dezbaterii,  în şedinţa din data de 20.12.2011, comisia propune supunerea spre dezbaterea şi adoptarea Plenului Camerei Deputaţilor a proiectului de Lege pentru modificarea şi completarea Legii nr.571 din 22 decembrie 2003(Codul fiscal), cu amendamentele prezentate în anexă.
	PREŞEDINTE,

Maria Eugenia Barna

	SECRETAR,

Nicolae Bud


Întocmit,

Consilier parlamentar Ene Giorgiana

                                                                                                                                                                                                           Anexă                                                                                                                                                  Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie

 (autorul amendamentului)
	Motivarea amendamentelor propuse

	1. 
	LEGE

pentru modificarea şi completarea legii nr. 571 din 22 decembrie 2003(Codul Fiscal)


	Titlul legii se modifică şi va avea următorul cuprins:
„LEGE
 pentru completarea art. 771 din Legea nr. 571/2003 privind Codul fiscal „
	Tehnica legislativă.

	2. 
	Articol unic.- Legea nr. 571 din 22 decembrie 2003(Codul fiscal) se completează după cum urmează:

· După alineatul (3) al articolului 771, din Legea nr. 571 din  22 decembrie 2003(Codul fiscal), se adaugă un nou alineat (31) cu următorul cuprins.

(3) Dacă finalizarea procedurii succesorale nu s-a făcut în termenul legal de 2 ani, nefiind posibilă introducerea în masa succesorală a totalităţii emolumentului din motive independente de voinţa moştenitorului, prevederile alin.(3), teza a doua nu se aplică.”


	Articol unic. – Articolul 771 din Legea nr. 571/2003 privind Codul fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se completează după cum urmează:
· La articolul 771, după alineatul (3) se introduce un nou alineat, alineatul (31),  cu următorul cuprins:
„(31) Dacă finalizarea procedurii succesorale nu s-a făcut în termenul legal de 2 ani, nefiind posibilă introducerea în masa succesorală a totalităţii emolumentului din motive independente de voinţa moştenitorului, prevederile alin.(3), teza a doua nu se aplică.”
	Tehnică legislativă.

